laion/Wikipedia-Exotic huggingface dataset:
ממלכת דהייברת'

ממלכת דהייברת' (בוולשית: Teyrnas Deheubarth; בלטינית: Dextralis Pars) הייתה ממלכה ולשית בימי הביניים אשר שכנה בדרום-מערב ויילס. הממלכה הייתה למעשה איחוד של מספר ממלכות בדרום ויילס תחת שלטון בית דינוור שהתקיימה בין 920 עד לכיבוש של האזור בידי הנורמנים במאה ה-11 ובהמשך איחודה לתוך נסיכות ויילס ב-1216. משמעות שמה היא "הדרום" ובכך מבטאת אזור גאוגרפי בוויילס במיוחד אל מול ממלכת גוויניד' החזקה מצפון. הממלכה נוסדה ב-920 על ידי הוול ד'ה עם איחוד שתי הממלכות של דרום-מערב ויילס, ממלכת סייסל'וג (שבעצמה התאחדה עם ממלכת קרדיגיון) וממלכת דאווד. ב-1045, עם מותו של מלך ברכיניוג האחרון גריפיד' אפ אליסד' אוחדה גם היא עם ממלכת דהייברת'. בשנת 1093 נכבשה הממלכה על ידי הנורמנים שחילקו את כל אזור דרום ויילס לאדוניות ספר שבראשן אצילים נורמנים, החל מ-1116 העניקו הנורמנים עצמאות מסוימת לחלק מהממלכה כממלכת חסות. החל משנת 1155, ריס אפ גריפיד', שירש את ממלכת החסות הנורמנית, החל במאבק כנגד השלטון הנורמני בדהייברת' וסביבתה. כתוצאה ממאבק זה הצליח ריס להגיע להסכם עם האנגלו-נורמנים שהחזיר לדהייברת' את עצמאותה, היא נותרה כך עד 1234 כאשר התאחדה עם רוב ממלכות ויילס תחת שלטון ממלכת גוויניד' לכדי נסיכות ויילס. בשנת 1284 לאחר מספר שנים של מאבק בין אנגליה לוויילס היא נכבשה לבסוף והתאחדה עם אנגליה. הוול ד'ה (920-950) אווין אפ הוול ד'ה (950–986) - בשנים הראשונות הוא חלק את הממלכה עם אחיו רודרי ואדווין מרדיד' אפ אווין (986–999) קנאן אפ הוול (999–1005) - נסיך גוויניד' מבית אברפראו אדווין אב אניון וקאדל' אב אניון (1005–1018) - האחיינים של מרדיד' אפ אווין שמלכו ביחד ל'ואלין אפ סייסל' (1018–1023) - מלך על דהייברת', פוויס וגוויניד' ריד'רך אפ איסטין (1023–1033) הוול אב אדווין (1033–1044) גריפיד' אפ ריד'רך (1047–1055) גריפיד' אפ ל'ואלין (1055-1063) - מלך גוויניד' שפלש לדהייברת' מרדיד' אפ אווין אפ אדווין (1063–1072) ריס אפ אווין (1072–1078) - אחיו של מרדיד' ריס אפ טיודר (1078–1093) בין השנים 1093 ל-1155 הייתה הממלכה תחת שליטה נורמנית, בהדרגה חלק ממנה זכה לעצמאות חלקית וב-1155 הצליח ריס אפ גריפיד' לשחרר אותה מהשלטון האנגלו-נורמני. גריפיד' אפ ריס (1116–1137) - שלט בחלק מדהייברת' בהסכמת האנגלו-נורמנים אנרוד אפ גריפיד' (1137–1143) קדל' אפ גריפיד' (1143–1151) - אחיו של אנרוד מרדיד' אפ גריפיג' (1151–1155) - אחיו של אנרוד ריס אפ גריפיד' (1155–1197) - אחיו של אנרוד, מרד בשלטון הנורמני והחזיר את העצמאות של דהייברת' גריפיד' אפ ריס, מלגוון אפ ריס, וריס גייג (1197–1234) שלוש בניו של ריס שמלכו לסירוגין בתקופה זו בין השנים 1234 ועד לכיבוש האנגלי ב-1283, דהייברת' הייתה ממלכת חסות של גוויניד' וחלק מנסיכות ויילס המאוחדת. ריס מכיל' (1234–1244) שלט בחלק מדהייברת' מרדיד' אפ ריס (1244–1271) - אחיו, שלט בחלק מהממלכה ריס אפ מרדיד' (1271–1283) - בנו, שלט בחלק מהממלכה מדיה וקבצים בנושא ממלכת דהייברת' בוויקישיתוף ממלכת גוויניד' ורשימת מלכים באתר 'טירות ויילס'. בתרגום מילולי מוולשית: "הצד הימני", כלומר "החלק הדרומי". בכתבים מסוימים מימי הביניים, מכונה ויילס כולה "דהייברת'" כדי להבדילה מהבריטונים הצפוניים מהצפון הקדום (הן אוגלד').
חומר מולקולרי

חומר מולקולרי הוא חומר המורכב ממולקולות, הבנויות מאטומי אל מתכות הקשורים ביניהם בקשרים קוולנטיים. בין המולקולות מתקיימים קשרים בין מולקולריים חלשים יותר, ובעיקר קשרי מימן וקשרי ואן דר ואלס זמניים או קבועים. מאחר שבהתכה וברתיחה ניתקים הכוחות הבין מולקולריים החלשים יחסית בלבד, טמפרטורות ההיתוך והרתיחה של חומרים מולקולריים נמוכות יחסית, ורבים מהם נוזלים או גזים בטמפרטורת החדר. טמפרטורות ההיתוך והרתיחה של חומרים מולקולריים נקבעות על פי חוזק הקשרים הבין מולקולריים, ובפרט קיומם של קשרי מימן וכן חוזקם של קשרי הואן דר ואלס, המושפע בעיקר מגודל ענן האלקטרונים שלהם ומקוטביותם. החומרים המולקולריים אינם מוליכים חשמל באף מצב צבירה מכיוון שהם אינם מכילים אלקטרונים או יונים ניידים. מרבית היסודות האל מתכתיים, כגון חמצן O2, מימן H2, חנקן N2 וכלור Cl2, הם חומרים מולקולריים. בנוסף, ישנן תרכובות מולקולריות רבות המכילות אטומים של יסודות שונים הקשורים ביניהם בקשרים קוולנטיים, כגון מים H2O, פחמן דו-חמצני CO2, ומתאן CH4. מולקולה קשר קוולנטי כוח ואן דר ואלס קשרי מימן סריג אטומרי סריג יוני סריג מתכתי
שמואל מאיר אייזקס

הרב שמואל מאיר אייזקס (באנגלית: Samuel Myer Isaacs; כ' בטבת ה'תקס"ד - ט"ז באייר ה'תרל"ח, 4 בינואר 1804 - 19 במאי 1878) היה רב אורתודוקסי בארצות הברית, יליד הולנד, ופילנתרופ. מחלוצי ומייסדי היהדות האורתודוקסית בארצות הברית, אל מול עליית התנועה הרפורמית באמצע המאה ה-19. הרב אייזקס נולד בלייוורדן, וגדל בבריטניה. שימש כמנהל בית היתומים נוה צדק בלונדון. תפקיד זה הביאו לתשומת ליבם של קהילת בני ישורון בניו יורק (אנ'), ולמרות שלא נסמך לרבנות, בני הקהילה ביקשו ממנו לכהן כרב הקהילה. הרב אייזקס הגיע לניו יורק בשנת 1839. היה רבה של קהילת בני ישורון עד לשנת 1845, אז התפלגה הקהילה לשתים. הוא עזב והתמנה לרב קהילת שערי תפילה האורתודוקסית, בניו יורק. הרב אייזקס השתתף כאחד מהמנהיגים הדתיים הרשמיים בהלווייתו של אברהם לינקולן. נטל חלק חשוב ביסודה של היהדות האורתודוקסית בארצות הברית. אל מול עלייתה של התנועה הרפורמית, ייסד בשנת תרט"ז (1857) יסד עיתון בשם The Jewish Messenger, שנועד לתת במה ולשמש כלי לחיזוק וגיבוש היהדות האורתודוקסית, אותו ערך בין השנים 1867 ועד למותו בשנת 1878. העיתון התאחד עם The American Hebrew בשנת 1879. ייסד את ארגון הצדקה היהודי "United Hebrew Charities" (אנ'), בית החולים היהודי סיני (אנ') ועוד. פרסם מאמרים תורניים רבים בכתבי העת ובעיתונים. ההלוויה שלו הייתה הגדולה ביותר בקהילה היהודית במאה ה־19 בארצות הברית. ארכיון של כתביו ומסמכים רוונטיים מצוי בCenter for Jewish History. Rabbi Samuel Myer Isaacs, Jane Symmons Isaacs and children, Loeb Jewish Portrait Database (באנגלית אמריקאית) Landman, Isaac, ed. (1941). The Universal Jewish Encyclopedia (באנגלית). Vol. 5. New York, N.Y.: The Universal Jewish Encyclopedia, Inc. pp. 594–595 – via Google Books. James Grant Wilson, ed. (1893). The Memorial History of the City of New-York: From Its First Settlement to the Year 1892. Vol. 4. New York: New-York History Company. p. 382. ISAACS, SAMUEL MYER - JewishEncyclopedia.com, www.jewishencyclopedia.com Elder, Tanya (2003-12-31). "Guide to the Records of Myer S. Isaacs (1841–1904) Collection undated, 1844, 1851–1925 *P-22". American Jewish Historical Society. AJHS. נבדק ב-2017-05-29. למשל, גיליון 53 של The Asmonean, ה-25 באוקטובר 1850 Robert P. Swierenga (1994). The Forerunners: Dutch Jewry in the North American Diaspora. Wayne State University Press. p. 86. ISBN 0814324339. נבדק ב-7 בינואר 2013. Temple Shaaray Tefila. {{cite book}}: (עזרה) Isaacs, Myer S. (Myer Samuel), 1841-1904 | The Center for Jewish History ArchivesSpace, archives.cjh.org
יהודה נג'אר

הרב יהודה נאג'אר (סביב ה'תק"י, 1750 - סביב ה'תקצ"ה, 1835) היה דיין, רב ופרשן בתוניס, מחבר ספרים. נולד בתוניס לאביו רבי יעקב. למד אצל רבי אברהם כייאט. וכן תלמיד חבר של רבי יוסף זרקא, ושל רבי יצחק לומברוזו. לימים כיהן כחבר בבית דינו של גיסו רבי יצחק טייב. עסק גם בתורת הקבלה. תקופה קצרה התפרנס מחנות שניהל יחד עם עמיתו הרב יצחק טייב, ולאחר מכן מכר את חנותו, ונתמך על ידי הגביר ישועה נטף. ככל הנראה, רבי יהודה שימש כר"מ בישיבה בתוניס, ובין תלמידיו נמנה ר' שלמה שמאמא. לצד עיונו בלימודו, ניכרת מידת בקיאותו, עד שהעיר על מפרשי הגמרא האחרונים שנעלם מהם גמרא מפורשת או מדרש מפורש. נשא ונתן בהלכה עם הרב חיד"א. חיבר ספרים רבים. ספריו נלמדו בקרב חכמי תוניס עוד בחייו, והרב קיבל הערות מחביריו על מה שהדפיס בספריו, ולעיתים חזר בו. עסק בהגהה וסייע בהוצאת ספרים רבים כמו כן הסכים לספרים רבים בשנת תקצ"ב חתום על פסק דין. נפטר בסביבות שנת ה'תקצ"ה. רבי חיים פלאג'י מכנהו: ”ועיין להרב מופת דורנו מוהרי"ן נר"ו בספרו הנורא למודי ה” (נפש חיים, מערכת ת, סט) ובמקום אחר קורא לו ”יאודאי גאון” (מי החסד, אזמיר תרמ"א, דף צ"ב ע"א). גם רבי חיים בנימין פונטרימולי מכנהו בתואר הרב המפורסם. נישא לבתו של רבי יצחק טייב. בנו היה ר' יעקב. הוא מביא חידושים רבים בספרו מאחיו, ר' שמואל. אהלי יהודה (תקפ"ג) על הספרי. שבות יהודה (ליוורנו תקס"א) על המכילתא מועדי ה' (ליוורנו תקס"ח) פירוש לסמ"ג לימודי ה' (ליוורנו תקמ"ז) הכולל 240 מערכות של עיון ופלפול למדני. הספר נדפס פעמים רבות, בלמברג ה'תרמ"א, למברג ה'תרנ"ט ועוד כמה פעמים בדפוס צילום. נדפס ב-2021 על ידי מכון זכרון אהרן אלפי יהודה (ליוורנו תקנ"ד) - על מסכת שבועות שמחת יהודה, חגי יהודה (פיסא תקע"ו) על מסכתות קטנות רפאל בנימין הכהן, מלכי תרשיש עמודים ריד–רטז יעקב שמואל שפיגל, הרב יהודה נאג'אר, בתוך:שמחת יהודה, חגי יהודה, ירושלים: ה'תשע"ב, עמ' 3; מבוא לספר 'למודי ה'' מהד' זיכרון אהרן, תשפ"א. רבי יהודה נג'אר, למודי ה', באתר היברובוקס רבי יהודה נאג'אר, מועדי ה', באתר היברובוקס רבי יהודה נאג'אר, שמחת יהודה, באתר היברובוקס רבי יהודה נאג'אר, אלפי יהודה, באתר היברובוקס אלפי יהודה, ליוורנו ה'תקנ"ד, באתר הספרייה הממלכתית של רוסיה רבי יהודה נאג'אר, שבות יהודה, באתר היברובוקס שבות יהודה, באתר הספרייה הממלכתית של רוסיה חכם יהודה נאג'אר, באתר "החכם היומי" ראו שמחת יהודה, חידושים למסכת סופרים פרק כ הלכה ה; ושם חידושים למסכת עבדים פרק ג אות ב. ראו ספר 'תולדות חכמי תונס', עמ' קסט-קע. ראו למודי ה' דף ה; שמחת יהודה דף פד. בגדי שש, ליוורנו תרכ"ו, דף קמ"ח ע"א ראו י. ש. שפיגל, מבוא לספר 'למודי ה', מהד' זיכרון אהרן עמ' 7. ראו 'חיים שאל' סימן נ. ראו אהלי יהודה דף קכד; שם קכו, א; אלפי יהודה דף לז; למודי ה' קא, ב. כגון: ספר שופריה דיעקב, בני יוסף, ברית יעקב, סם חיים, נוה שלום, בגדי אהרן ועוד. מעשה ב"ד, ליוורנו ה'תרע"ה, דף ט' ע"ב ודף מ"ח ע"ב פתח הדביר, סימן ערה
אצבעוני (פירושונים)

האם התכוונתם ל... אצבעוני – דמות בדיונית של אדם זעיר המופיעה בשמות שונים במעשיות של עמים שונים אצבעוני (האחים גרים) (בגרמנית: Daumesdick) - ממעשיות האחים גרים (1819) אצבעוני (סרט) – סרט משנת 1958 לפי מעשייה של האחים גרים אצבעוני (אמא אווזה) (בצרפתית: Le Petit Poucet) סיפור ילדים הנכלל בסיפורי אמא אווזה (1697). אצבעונית – סיפור ילדים מאת הנס כריסטיאן אנדרסן (1835) אצבעוני (עיתון ילדים) – עיתון ילדים ישראלי מיסודו של מיכאל שיר
אילן רועה

אילן רועה (1 בינואר 1967 – 28 בפברואר 1999) היה כתב קול ישראל. נהרג בעת משימת סיקור בדרום לבנון. נולד במושב ינוב שבשרון, למד בבית הספר הדתי "ישורון" בנתניה ובבית הספר התיכון בר-אילן בעיר. התגייס ב-1986 ושירת בחטיבת הנח"ל כחובש. בתום שירותו הצבאי החל לכתוב בשבועון הנוער "ראש אחד". לאחר מכן שימש כתב לענייני פלילים ולענייני מפלגות בסוכנות החדשות עתי"ם. מספר שנים אחר-כך החל לעבוד ככתב לענייני כלכלה בעיתון "חדשות". עם סגירת העיתון, עבד תקופה קצרה בעיתון "הארץ". בשנת 1993 עבר לרשות השידור. תחילה שימש כתב לענייני ההסתדרות ולאחר שנה מונה לכתב "קול ישראל" בצפון. ב-28 בפברואר 1999 נהרג אילן רועה בפעילות מבצעית בלבנון. בתוקף תפקידו הצטרף לשורת מפקדים צבאיים שנסעו לניחום אבלים בביתה של אישיות לבנונית בכירה בכפר שבעא בלבנון. הם עשו את דרכם חזרה בשיירה בת ארבעה כלי רכב צה"ליים. סמוך למוצב "כאוכבא" ברצועת הביטחון בדרום לבנון, עלה הרכב שבו נסע רועה על מטען צד שהופעל מרחוק. ברכב נסעו יחד עמו תא"ל ארז גרשטיין, מפקד יחידת הקישור ללבנון, רס"ב עמאד אבו ריש, קשרו סמ"ר עמר אל-קבץ. מעוצמת הפיצוץ התהפך הרכב וכל נוסעיו נהרגו. לאחר מותו הוחלט באגף כוח אדם במטה הכללי לחיילו. רועה הובא למנוחות בחלקה הצבאית בבית-העלמין במושב ינוב. על שמו פרס מנכ"ל רשות השידור לכתב המצטיין. בשנת 2006 יצא לזכרו הספר "מטעמי תוניסיה שאילן אהב". הספר נכתב על ידי אמו ויצא לאור בהוצאת הספרים "אוריון", שביחד נרתמו להגשים את חלומו של אילן רועה - להפיק ספר בישול ממטעמיה התוניסאיים האהובים עליו של אמו. הספר זוכה להצלחה רבה. אולפני רדיו קול הגליל העליון של מועצה אזורית הגליל העליון וקול ישראל נקראים על שמו של אילן רועה. גינת בית העיתונאים על שם סוקולוב בתל אביב נקראת על שם אילן רועה. בגינה יש פינת הנצחה ובה פסל של אילן רועה מאת הפסל הישראלי יעקב אפשטיין, המיקרופון ומכשיר ההקלטה שהיו ברשותו בעת שנהרג ומתקן המופעל בלחיצת כפתור, המספר את סיפור חייו של אילן רועה. השאיר אחריו אישה, הורים ושני אחים. מדיה וקבצים בנושא אילן רועה בוויקישיתוף קורות החיים של אילן רועה, באתר "יזכור" של משרד הביטחון מאיר סיקרון, בעת מילוי תפקידו, באתר nrg‏, 22 באפריל 2007 ירון דרוקמן, המפקד שהיה לאגדה, באתר ynet, 28 בפברואר 2015 פינת הנצחה לאילן רועה בגינת בית סוקולוב המיקרופון ומכשיר ההקלטה שהיו בידי אילן רועה בעת שנהרג פינת זיכרון לאילן רועה באולפני קול ישראל בירושלים
נבחרת בלגיה בכדורסל נשים

נבחרת בלגיה בכדורסל נשים היא קבוצת כדורסל הנשים הלאומית של בלגיה. הנבחרת זכתה במדליית ארד באליפות אירופה בכדורסל נשים בשנים 2017 ו-2021. נבחרת בלגיה העפילה לאליפות העולם בכדורסל נשים ומשחקים האולימפיים מספר פעמים, אך לא זכתה במדליה. הדירוג הנוכחי של נבחרת בלגיה ברשימת הדירוג של פיב"א לנבחרות נשים, הוא המקום ה-6 בעולם, נכון ל-26 באוגוסט 2024, ללא שינוי לעומת דירוג קודם. מדיה וקבצים בנושא נבחרת בלגיה בכדורסל נשים בוויקישיתוף אתר האינטרנט הרשמי של נבחרת בלגיה בכדורסל נשים (בצרפתית) נתונים מאתר פיב"א דירוג לנבחרות לאומיות נשים באתר פיב"א ערך זה הוא קצרמר בנושא כדורסל. אתם מוזמנים לתרום לוויקיפדיה ולהרחיב אותו.
וסת השעות

וסת השעות לפי ההלכה הוא אחד מהווסתות האוסרים את הבעל והאישה בתשמיש המיטה, מחשש שמא תראה האישה באותו הזמן דם נידה, ותטמא. בניגוד לשאר הווסתות, וסת זו אינה נזכרת במפורש בתלמוד, והיא נזכרת רק בראשונים. וסת זו אף אינה מוסכמת על כל הראשונים, ויש מי שדחה בדבריו את קיומה של וסת זו. וסת זו נעקרת, אפילו על ידי פעם אחת שלא ראתה באותה שעה, אף אם לא בדקה. וסת זו נזכרת לראשונה בדברי הראב"ד בספרו בעלי הנפש, הוא מוכיח מדברי התלמוד את קיומה של וסת זו. בתלמוד במסכת נידה נזכרה מחלוקת רבי יוסי ורבי יהודה באישה שקבעה וסת להפלגה, אך היא רואה בזמן ההפלגה רק בשעה שישית מהיום, לדעת רבי יוסי יש לה לחוש רק להפלגת 20 יום ורק לשעה השישית, אך לדעת רבי יהודה יש לה לחוש לכל יום ה-20, ולא מתחשבים בשעות. הראב"ד סבור שהטעם שרבי יהודה אינו מתחשב בשעות הוא מפני שלדעתו במקרה וקבעה ליום מסוים, אנו תולים שהיום גורם, וייתכן שתראה גם קודם השעה השישית או אף לאחריה ולכך אסורה כל היום. אך במקרה שאין לה יום קבוע, אין לנו לתלות את הראיה ביום מסוים, אזי אנו תולים את הראיה בשעה שרגילה לראות, ולכך אף לדעת רבי יהודה צריכה לחוש רק לשעה שרגילה לראות בה. בספר פרדס רימונים סבור שאף שאין שעה קבוע משעות היום, וכגון שרגילה לראות בשעה שנכנסת לעיר, אף שכל פעם הוא בשעה אחרת, נחשב אף זה בכלל וסת השעות, ומותרת קודם שתכנס לעיר. רבי זרחיה הלוי, בהשגותיו על הספר בעלי הנפש ("סלע המחלוקת") כותב שדברי הראב"ד אינם מובנים, שאם כוונתו שאישה קובעת וסת לשעות לבד, מלבד שלא מצינו וסת כזו בכל דברי הראשונים, גם מסברא לא ייתכן לאסור את האישה באותם השעות לעולם ועד. בשולחן ערוך הזכיר בדבריו את 'וסת השעות', אך לא ביאר את כוונתו: אם קבעה וסת לשעות ולא לימים, אינה חוששת אלא שעתה בלבד, — שולחן ערוך, יורה דעה, סימן קפ"ט, סעיף ג' הרב יעקב לורברבוים בספרו חוות דעת סבור שכוונת השולחן ערוך לאישה שיש לה וסת שאינה קבועה כגון וסת החודש או וסת ההפלגה, שאינה צריכה לחוש לכל יום החודש או ההפלגה אלא די שתחוש לשעה שרגילה לראות. אמנם בספר סדרי טהרה, ועוד אחרונים הבינו שכוונתו שאישה שאין לה יום קבוע לראייתה, הרי היא צריכה לחוש כל יום לאותה השעה שרגילה לראות בה. יש שאף למדו כן בדברי הרז"ה שכן באחת מטענותיו על הראב"ד העיר שלדבריו אישה שאין לה וסת קבוע תצטרך לחוש כל ימיה לשעה שרגילה, דבר שאינו מסתבר. שער תיקון הוסתות תלמוד בבלי, מסכת נידה, דף י"א, עמוד א'. אות ז. אמנם אינו זהה בכל המהדורות.
ג'וקר אאוט

ג'וקר אאוט (Joker Out) היא להקת פופ רוק סלובנית, שבסיסה בליובליאנה, שהוקמה במאי 2016. הלהקה הוקמה במאי 2016, לאחר התפרקותה של הלהקה אפקליפסה. בנובמבר 2016, הם הוציאו את הסינגל "Kot srce, ki kri poganja", ומאוחר יותר פרסמו את הווידאו קליפ הראשון של הלהקה. בנובמבר 2017, הם הוציא את הסינגל "Omamljeno telo".‏ ב-12 בספטמבר 2019, הלהקה הוציאה את הסינגל "Gola". במרץ 2020, הלהקה הוציאה את הסינגל "Vem, da greš". באוקטובר 2020, הלהקה הוציאה את הסינגל "Umazanih misli". ביולי 2021, הלהקה הוציאה את הסינגל "A sem ti povedal". אלבום המוזיקה הראשון של הלהקה, Umazane misli, יצא באוקטובר 2021. הלהקה הוציאה את אלבום האולפן השני שלה, Demoni, ב-31 באוגוסט 2022. ב-8 בדצמבר 2022, RTV Slovenia הודיעה שהלהקה תייצג את סלובניה באירוויזיון 2023, שהתקיים בליברפול, הממלכה המאוחדת. ב-11 במאי 2023 ביצעה הלהקה את "Carpe Diem" על בימת חצי הגמר השני של אירוויזיון 2023. עם הקראת התוצאות של שלב זה היא נמנתה בין האמנים שהעפילו לגמר. ב-12 במאי פורסם סדר ההופעות של הגמר. סלובניה הופיעה כמדינה ה-24, לפני קרואטיה ואחרי ישראל. בגמר הלהקה הגיעה למקום ה-21 עם 78 נקודות. נוכחי בויאן צווייטיצ'אנין - שירה יורה מצ'ק - תופים קריס גושטין - גיטרה יאן פתח - גיטרה נייס ג'ורדן - גיטרת בס לשעבר מאטיץ קובאביץ' - תופים מרטין יורקוביץ' - גיטרת בס 2021: Umazane misli 2022: Demoni 2016: "Kot srce, ki kri poganja" 2017: "Omamljeno telo" 2019: "Gola" 2020: "Vem, da greš" 2020: "Umazane misli" 2021: "A sem ti povedal" 2022: "Barve oceana" 2022: "Katrina" 2022: "Demoni" מדיה וקבצים בנושא ג'וקר אאוט בוויקישיתוף אתר האינטרנט הרשמי של ג'וקר אאוט ג'וקר אאוט, ברשת החברתית פייסבוק ג'וקר אאוט, ברשת החברתית אינסטגרם ג'וקר אאוט, ברשת החברתית טיקטוק ג'וקר אאוט, סרטונים בערוץ היוטיוב ג'וקר אאוט, במסד הנתונים הקולנועיים IMDb (באנגלית) ג'וקר אאוט, באתר אפל מיוזיק (באנגלית) ג'וקר אאוט, באתר ספוטיפיי ג'וקר אאוט, באתר סאונדקלאוד (באנגלית) ג'וקר אאוט, באתר Last.fm (באנגלית) ג'וקר אאוט, באתר AllMusic (באנגלית) ג'וקר אאוט, באתר MusicBrainz (באנגלית) ג'וקר אאוט, באתר דיזר ג'וקר אאוט, באתר Discogs (באנגלית) ג'וקר אאוט, באתר Genius ג'וקר אאוט, באתר בנדקמפ ג'וקר אאוט, באתר טיידל (באנגלית) "Magic januar". אורכב מ-המקור ב-2020-07-03. נבדק ב-2020-07-03. "Joker out predstavljajo video Kot srce, ki kri poganja". 2016-11-07. ארכיון מ-2022-05-18. נבדק ב-2020-08-05. "Nova skladba shagadeličnih Joker Out". 2017-11-17. אורכב מ-המקור ב-2020-07-05. נבדק ב-2020-07-03. "Joker Out z novim singlom Omamljeno telo". 2017-12-05. ארכיון מ-2022-05-24. נבדק ב-2020-08-05. "Slovenia has spoken: It's 'Joker Out' for Liverpool 2023". eurovision.tv. 8 בדצמבר 2022. ארכיון מ-2022-12-08. נבדק ב-8 בדצמבר 2022. {{cite web}}: (עזרה) Eurovision 2023 Semi-final 2 Results Eurovision 2023: Running order in the Grand Final
ולנטין ציקו

ולנטין קונסטנטין ציקו (ברומנית: Valentin Constantin Țicu; נולד ב-19 בספטמבר 2000 בפלוישט שברומניה) הוא כדורגלן רומני המשחק בעמדת המגן השמאלי בקבוצת פטרולול פלוישט מליגת העל הרומנית. ציקו גדל במחלקת הנוער של פטרולול פלוישט. בשנת 2018 החל לשחק בקבוצה הבוגרת של המועדון במסגרת ליגת העל הרומנית וליגת המשנה הרומנית. מדיה וקבצים בנושא ולנטין ציקו בוויקישיתוף ולנטין ציקו, באתר Transfermarkt ולנטין ציקו, באתר Soccerway ולנטין ציקו, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ולנטין ציקו".
לנצ'יה בפורמולה 1

לנצ'יה הייתה פעילה באליפות הפורמולה 1 למשך תקופה קצרה בתחילת שנות החמישים. הקבוצה לקחה חלק בשלושה מרוצים כקבוצה עצמאית. בהמשך מכרה את המכונית לקבוצת פרארי, שזכתה עם המכונית באליפות הנהגים בעונת 1957. ג'יאני למצ'יה, בנו של וינצ'נזו למצ'יה, מייסד החברה, לקח את האחריות על החברה לאחר מות אביו בשנת 1937. הבן התעניין והיה מעורב בספורט מוטורי והחליט לבנות מכונית שתתחרה במרוצי גרנד פרי. דגם לנצ'יה D50 ערך את הבכורה באליפות הפורמולה 1 בגרנד פרי ספרד, המרוץ הסוגר של של עונת 1954. אלברטו אסקרי זינק עם המכונית מעמדת הפול פוזישן, קבע את זמן ההקפה המהירה, אך לבסוף נאלץ לפרוש מהמרוץ אחרי 10 הקפות בשל בעיה ממצמד. קבוצת לנצ'יה הכניסה 4 נהגים לאליפות בעונת 1955. כל ארבעת הנהגים נאלצו לפרוש במהלך מרוץ הפתיחה בארגנטינה. במרוץ הבא, שהתקיים במונקו, זכתה הקבוצה להצלחה - אוג'ניו קסטלוטי עלה על הפודיום לאחר שסיים שני. לואיג'י וילורסי סיים חמישי וצבר גם הוא נקודות. אסקרי התרסק עם המכונית לתוך הנמל לאחר שהחליק באחת הפניות. שבוע לאחר מכן אסקרי נהרג כשנהג במכונית של פרארי במונזה. מותו של אסקרי יחד עם הבעיות הכלכליות של נ'ציה הובילו את הקבוצה לפרישה מהאליפות. לאחר הפרישה העבירה לנ'ציה את ה-D50 לקבוצת פרארי, שעשתה שימוש במכונית בשתי העונות הבאות. חואן מנואל פנג'יו ניצח שלושה מרוצים בעונת 1956 וזכה באליפות. שנה לאחר מכן פרארי הצליחה להגיע לפודיום שבע פעמים, אך לא זכתה באליפות. לקראת עונת 1958 הציגה פרארי דגם חדש לחלוטין, מתוצרת עצמית, דבר שסיים למעשה את חלקה של לנצ'יה באליפות. † נהגים שחלקו מכונית במהלך המרוץ מדיה וקבצים בנושא לנצ'יה בפורמולה 1 בוויקישיתוף 1954 Spanish Grand Prix All championship race entries from Scuderia Lancia, ChicaneF1
חזק עם הלב וקרוב עם הגוף

חזק עם הלב וקרוב עם הגוף הוא אלבום הסולו החמישי של המוזיקאי הישראלי מוקי. את האלבום הוציאה לאור חברת התקליטים הליקון ארומה מיוזיק ב-6 בדצמבר 2022. האלבום כולל את הסינגלים שהוציא מוקי בשנים 2018–2022. באלבום הופעות אורח של ברי סחרוף, שקל ועברי לידר. במרץ 2018, על מנת לקדם את הסינגל הראשון מהאלבום, "יותר מדי", העניק מוקי ראיון לישראל היום בו אמר כי טרם החליט אם השיר יהווה חלק מאלבום אולפן חדש, והצהיר: "העולם השתנה. עד היום הסתכלתי על אלבומים שעשיתי כעל רצון לאגד איזה פרק בחיים, תקופה. כיוונתי מראש לאלבום שלם, אבל אין ספק שמבחינה מסחרית חשיבות האלבומים היום פחותה. הצריכה של מוזיקה נעשית היום בדרך אחרת לגמרי, לפי שירים. אז כרגע אני עובד על שירים, ומתישהו אני מניח שנאגד אותם לאלבום". לבסוף, החליט מוקי לאגד את השירים שהקליט במהלך שנים אלו לאלבום, באומרו כי "זה היה שווה את זה ואני אוהב את מה שיצא". האלבום כולל שיתופי פעולה רבים, וזהו אלבומו הראשון של מוקי אשר על הפקתו אמונים מפיקים שונים, ואינו נשען על מפיק יחיד. השיר "מהצוואר שלך" הוא שירו הראשון של מוקי בו לא היה מעורב בכתיבתו, כאשר השיר נכתב, הולחן והופק על ידי סתיו בגר בלבד. עיקר האלבום מתאפיין בסוגות הרוק, הפופ וההיפ הופ, אך הוא כולל בתוכו השפעות של מוזיקה ים-תיכונית, תוך מעורבות של מוזיקאים ים-תיכוניים שונים ביצירת שיריו, בהם עדן חסון ואבי אוחיון. בהתייחס לשיתופי הפעולה באלבום, אמר מוקי כי לא כיוון לסגנונם של האמנים המשתתפים, אלא בחר אותם לפי התאמתם לאופי השירים שהקליט. רוני בראון, איתי צוק, גלעד שמואלי, מתן דרור, ינון יהל, אורי אבני, ג'וני גולדשטיין, שקל, סתיו בגר, מוקי, עברי לידר, נועם עקרבי מאיה כהן, מוקי: "יש שירים שעובדים ויש שירים שעובדים פחות", באתר ישראל היום, 21 במרץ 2018 עמי פרידמן, "אין לי כוח לצדקנים וטרחנים": מוקי מוציא אלבום חדש ולא מתנצל על כלום, באתר ישראל היום, 6 בדצמבר 2022 עמי פרידמן, זוג מנצח: מוקי וסתיו בגר בשיר חדש, באתר ynet, 5 בנובמבר 2018
מומו (דמות)

מומו היא דמות בדיונית מסדרת סרטי "אסקימו לימון". מומו הוא חברו הטוב של בנצי ואליל הבנות בבית ספרו, הוא מפתח מערכת יחסים עם נילי, הבחורה שבנצי מאוהב בה, נילי נכנסת להריון ממומו אך כשהיא מספרת לו זאת הוא מסרב לקחת אחריות על כך, היא עושה הפלה ובסצנת הסיום במסיבת יום הולדתה הם נראים מתנשקים. בסרט "יוצאים קבוע" מומו יוצא עם שלי אך מתעניין גם בתמי, חברתו של בנצי. בסרט "ספיחס" הוא מתגייס לצבא ביחד עם חבריו. בסרט "רומן זעיר" בנצי מתאהב בגילי, אחותו של מומו, דבר המוביל את יחסיהם למשבר. מומו גולם על ידי יהונתן סגל, הוא התקבל לתפקיד לאחר שביצע מבחן בד ביחד עם השחקנית ענת עצמון, בסרט החידוש לסדרה "אסקימו לימון: החגיגה נמשכת" הוא גולם על ידי עידו לב, בסרט העיבוד האמריקאי לאסקימו לימון "הבתול האמריקאי האחרון" הדמות המקבילה למומו היא ריק והיא גולמה על ידי סטיב אנטין. יהונתן סגל באתר Lemon Popsicle Forever
ריצ'רד שטולצמן

ריצ'רד שטולצמן (באנגלית: Richard Stoltzman, נולד ב-12 ביולי 1942) הוא קלרניתן אמריקני. הוא אחד מנגני הקלרינט הנודעים ביותר המתמקדים בעיקר במוזיקה קלאסית. שטולצמן ניגן עם יותר ממאה תזמורות שונות, וכמו כן ניגן עם הרכבים קאמריים שונים ונתן רסיטלים, ואף הקליט רבות וזכה בפרסים שונים. בנוסף למוזיקה הקלאסית, ניגן שטולצמן אף מוזיקת ג'אז ומוזיקה מודרנית, למשל באלבומו "New York Counterpoint". שטולצמן נולד באומהה, נברסקה שבארצות הברית, כבן לאב נהג רכבת שעסק גם בנגינת ג'אז. בשנות ילדותו חי בסן פרנסיסקו, קליפורניה ובסינסינטי, אוהיו. את התואר הראשון בהתמחות כפולה קיבל שטולצמן מ-"Ohio State University", שם למד מוזיקה ומתמטיקה כשני מקצועות ראשיים. לאחר מכן למד עם פרופסור קית' בבית הספר למוזיקה באוניברסיטת ייל, שם קיבל תואר מאסטר במוזיקה. שטולצמן למד לדוקטורט באוניברסיטת קולומביה. במשך זמן רב למד אצל מורה הקלרינט הדגול קלמן אופרמן מניו יורק. יחד, ייסדו השניים את "פסגת הקלרינט" - כנס בינלאומי של קלרינטים המתכנסים מדי פעם מאז שנות התשעים. כיום משמש שטולצמן כאחד ממורי הפקולטה בקונסרבטוריון למוזיקה של ניו אינגלנד. שטולצמן החל לרכוש לעצמו מוניטין בבית הספר למוזיקה ופסטיבל מרלבורו שבוורמונט והיה אחד החברים המייסדים של ההרכב הקאמרי "TASHI" בשנת 1973. שטולצמן הופיע כסולן עם תזמורות סימפוניות רבות, ניגן בפסטיבלי ג'אז בינלאומיים ואף הופיע לצד כוכבים כגון מל טורמה, ג'ורג' שירינג, ג'ודי קולינס, וודי הרמן, ויין שורטר ואחרים. ב-1993 השתתף כדמות מרכזית בסדרה "קונצ'רטו!" מבית BBC. בהרכבי מוזיקה קאמרית ניגן שטולצמן בין השאר עם הפסנתרן ריצ'רד גוד ואף זכה עמו בפרס גראמי על ביצוע מצטיין של הסונאטות לקלרינט ופסנתר של יוהנס ברהמס. פרס גראמי להופעה הטובה ביותר בתחום המוזיקה הקאמרית: עמנואל אקס, יו-יו מה וריצ'רד שטולצמן - בעבור הקלטת התקליטור "שלישיות קלרינט מאת ברהמס, בטהובן ומוצרט". ריצ'רד גוד וריצ'רד שטולצמן - בעבור הקלטת הסונטות לקלרינט ולפסנתר מאת ברהמס אופוס 120. ב-1 בספטמבר 2005 הוענקה לשטולצמן "מדליית סאנפורד" מטעם בית הספר למוזיקה בייל. המדליה מוענקת בקביעות משנת 1972 ל"אמני במה מצליחים וחברים נכבדים במקצוע המוזיקה". אתר האינטרנט הרשמי של ריצ'רד שטולצמן אתר האינטרנט הרשמי של ריצ'רד שטולצמן (באנגלית) ריצ'רד שטולצמן, ברשת החברתית פייסבוק ריצ'רד שטולצמן, במסד הנתונים הקולנועיים IMDb (באנגלית) ריצ'רד שטולצמן, באתר אפל מיוזיק (באנגלית) ריצ'רד שטולצמן, באתר ספוטיפיי ריצ'רד שטולצמן, באתר AllMusic (באנגלית) ריצ'רד שטולצמן, באתר MusicBrainz (באנגלית) ריצ'רד שטולצמן, באתר Discogs (באנגלית) ריצ'רד שטולצמן, באתר Songkick (באנגלית)
עוקף מלמעלה

עוקף מלמעלה הוא אלבום הסולו השני של המוזיקאי הישראלי מוקי, אשר יצא לאור ב-27 בפברואר 2005, בהוצאת חברות התקליטים שבק מיוזיק ו-NMC. את שירי האלבום כתב מוקי עצמו והלחין והפיק פילוני, שהפיק גם את אלבום הבכורה שלו, "שמע ישראל". מתוך האלבום הצליחו שיר הנושא "עוקף מלמעלה" והשיר "אלוהים", שהתברגו במצעדים השנתיים של רשת ג' וגלגלצ. האלבום זיכה את מוקי בפרס אקו"ם למחבר השנה. מידע על האלבום עוקף מלמעלה באתר MusicBrainz אלוהים (מוקי), באתר "פזמונט" אמיר עמרמי, אקו"ם משתלם, באתר חדשות 13, 28 בפברואר 2006 פורסמו זוכי פרסי אקו"ם ל-2006, באתר וואלה, 7 בפברואר 2006